449.09 REGOLAMENT IDWAR ĦWEJJEĠ TA’ L-IKEL FIL-LANED L-AVVIŻ LEGALI 142 ta’ l-1977. L-AVVIŻ LEGALI 142 ta’ l-1977. 1. Titolu. It-titolu ta’ dawn ir-regolamenti hu Regolamenti dwar Ħwejjeġ ta’ l-Ikel fil-Laned. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar is-Sigurtà fl-Ikel; Kap. 449. Kap. 449. " annimali " tinkludi pullamufniek; "] wejjeġ ta’ l-ikel fil-laned " tfisser ħwejjeġ ta’ l-ikel li jkunu jinsabu f’reċipjent magħluq ermetikament sew jekk ir-reċipjent ikun magħmul minn metall, ħġieġ jew xi materjal ieħor; "karboidrat " tfisser sustanza li jkun fiha karbonju, idroġenu u ossiġenu biss, li fiha l-idroġenu u l-ossiġenu jkunu jinsabu fl-istess proporzjon kif jinsabu fl-ilma; "sustanza li tagħti kulur permessa " għandha l-istess tifsira kif mogħti lilha bir-Regolamenti dwar Kuluri għall-Użu fi Ħwejjeġ ta’ l-Ikel; L.S.449.17 "aġent li jagħti ħlewwa permess " tfisser- (i) sakkarina kif imfissra fl-edizzjoni li fiż-żmien tkun kurrenti ta l-British Pharmacopoeia, u (ii) sorbitolli għandu l-formula C6H14O6 (+½ sa 1H2O); "pestiċidju " għandha l-istess tifsir kif mogħti lilha bl-Att dwar il-Kontroll tal-Pestiċidi; " tbiegħ" tinkludi toffri, turi, tirreklama jew iżżomm għall-bejgħ u tipprovdi bħala kumpens jew xort’oħra. 3. Projbizzjoni ta’ bejgħ ta’ ċerti ħwejjeġ ta’ l-ikel fil-laned. Ebda persuna ma għandha tbiegħxi prodott fil-laned ippreparat jew fabbrikat minn xi ħaġa tal-ikel- (a) li tkun deterjorata jew ħażina jew tossika; (b) li tkun mikula minn xi annimal marid; (ċ) li tkun mikula minn annimal jew prodott ta’ annimal deterjorat, minn ħut jew prodott tal-ħut deterjorat, jew minn frott, li gumi, ħaxix jew prodott ieħor bħal dawn deterjorat; (d) li magħha tkun żdiedet xi sustanza li tagħti kulur barra minn sustanza li tagħti kulur permessa; (e) li jkun fihaxi priżervattiv jew xi additiv ta’ ħwejjeġ ta’ l-ikel li mhux permess bl-Att jew b’xi regolamenti magħmulin bis-saħha tiegħu; (f) li jkun fiha xi aġent li jagħti ħlewwa barra minn karboidrat, kemm-il darba- (i) il-prodott fil-laned ma jkunx ġie ippreparat taħt liċenza mogħtija mis-Suprintendent tas-Saħħa Pubblika għall-preparazzjoni, importazzjoni jew bejgħ ta’ ħwejjeġ ta’ l-ikel għal dijabetiċi jew għal għanijiet ta’ dieta; (ii) l-aġent li jagħti ħlewwa ma jkunx aġent li jagħti ħlewwa permessa, u (iii) il-prodott fil-laned ma jkollux tikketta bil-kliem " Għad-dijabetiċi" jew " Għal għanijiet ta’ dieta"; jew (g) li jkun fiha xi pestiċidju jew xi kontaminant ieħor jew xi sustanza estranja ħlief kif permess bl-Att jew skond l-Att jew xi regolamenti magħmula bis-saħħa tiegħu. 4. Ebda persuna m’għandha timporta jew tbiegħx iħwejjeġ ta’ l-ikel fil-laned, jew xi ħwejjeġ ta’ l-ikel maħsuba biex jinbiegħu bħala ħwejjeġ ta’ l-ikel fil-laned, jekk dak l-ikel ma jkunx jaqbel għalkollox mad-disposizzjonijiet ta’ dawn ir-regolamenti. 5. Kontenuti ta’ ħwejjeġ ta’ l-ikel fil-laned. Il-ħwejjeġ ta’ l-ikel fil-laned jista’ jkun fihom ukoll xi wieħed jew aktar minn dawn li ġejjin: (i) karboidrat, (ii) ħall, (iii) alkohol, (iv) ħwawar u kondimenti, (v) żejt ta’ l-ikel, (vi) aċidu ċitriku, (vii) meraq tal-lumi, (viii) aċidu askorbiku, (ix) melħ, u (x) dqiq, magħdud dqiq tas-soya. 6. Ħwejjeġ ta’ l-ikel fil-laned bi proċess tas-ħana. Meta ħwejjeġ ta’ l-ikel fil-laned ikunu ġew ipproċessati bis-ħana, jew qabel jew wara li jiġu issiġillati, il-proċess għandu jsir f’temperatura u għal żmien biżżejjed -(a) biex ma jibqgħux ħajjin xi mikro-organiżmi li jistgħu jipproduċutossini; (b) biex jiġu inattivati mikro-organiżmi li jistgħu jiżviluppaw taħt kondizzjonijiet ta’ ħażna mhux refriġerata (normali); (ċ) fil-każ ta’ prodotti b’ekwilibrjupH’il fuq minn 4.5, biex jiġu distrutti kull spori ta’ Clostridiumbotulinum. 7. Ebda persuna ma għandha timporta jew tbiegħx iħwejjeġ ta’ l-ikel li jkun fihom-(a) insetti, frak ta’ l-insetti, larvea ta’ l-insetti jew bajd ta’ l-insetti, jew (b) moffa, jew (ċ) ċisti jew parassiti oħra. 8. Records. (1) Kull persuna li tkun sid, jew li tkun responsabbli għat-tmexxija ta’, fabbri kawżata għat-tqegħid fil-laned ta’ ħwejjeġ ta’ l-ikel kif ukoll kull persuna li timporta ħwejjeġ ta’ l-ikel fil-laned għandha żżomm, jew iġġiegħel li jinżammu, records ta’ sistema jew sistemi ta’ kodiċi xierqa biex jingħarfu l-prodotti fil-laned li jkunu prodotti jew importati minnha, skond il-każ, u, fil-każ ta’ ħwejjeġ ta’ l-ikel fil-laned prodotti minnha u li jkunu ġew proċessati bis-ħana, dawk ir-records għandu jkollhom dettalji dwar il-proċess tas-ħana. (2) Kull wieħed minn dawk ir-records kif imsemmi fis-sub-regolament (1) għandu jinżamm għal perijodu ta’ tliet sninu għandu jkun disponibbli għal spezzjon mill-Awtorità Sanitarja. 9. Importazzjoni ta’ laħam fil-laned, eċċ. Ebda persuna ma tista’ timporta laħam fil-laned, prodotti tal-laħam fil-laned jew ħwejjeġ ta’ l-ikel fil-laned li jkun fihom laħam kemm-il darba-(a) kull konsenja ta’ dawk il-ħwejjeġ ta’ l-ikel ma jkollhiex magħha dokument jew dokumenti għas-sodisfazzjon tas-Suprintendent tas-Saħħa Pubblika, liema dokument jew dokumenti juru b’mod partikolari - (i) li l-laħam li minnu kien ippreparat il-prodott fil-laned li għalih jirreferi d-dokument jew id-dokumenti, kien miksub minn annimali li kienu spezzjonati, fil-pajjiż ta’ l-oriġini tal-laħam, qabel u wara l-mewtunstabu ħielsa minn mard fil-ħin tal-qatla; (ii) lid-dressing, il-preparazzjoni, il-proċessar, l-ippakkjar u t-tikkettjar kollu tal-laħam ikun sar b’dawk il-prekawzjonijiet u b’dawk il-materjali u tagħmir u b’dak il-mod li ma jkun hemm ebda periklu għas-saħħa; u (b) il-laħam ma kienx ippreparat f’impjant jew stabbiliment li jkun aċċettabbli għas-Suprintendent tas-Saħħa Pubblika.